b'\n_START_ARTICLE_\nAlvar Aallon ateljee\n_START_SECTION_\nArkkitehtuuri\n_START_PARAGRAPH_\nTyylilt\xc3\xa4\xc3\xa4n talo ei ole perinteinen toimistorakennus. Alvar Aallon kerrotaan sanoneen, ett\xc3\xa4 "rakennustaidetta ei voi synty\xc3\xa4 konttorimaisessa ymp\xc3\xa4rist\xc3\xb6ss\xc3\xa4". Talon pelkistetty ja ikkunaton julkisivu kadulle on valkoiseksi slammattua tiilt\xc3\xa4. Yl\xc3\xa4kerran ty\xc3\xb6tiloista avautuu suuret ikkunat niin it\xc3\xa4\xc3\xa4n kuin l\xc3\xa4nteenkin._NEWLINE_Taloon rakennettiin lis\xc3\xa4osa vuonna 1963, jossa on talon keitti\xc3\xb6- ja ruokailutilat. Niit\xc3\xa4 kutsuttiin nimell\xc3\xa4 "taverna". Sis\xc3\xa4pihalla on amfiteatterimainen pieni tila, jonka tasot on rakennettu luonnonliuskekivest\xc3\xa4.'